**Korisne informacije**

**Naplata parkiranja na parkiralištima pod naplatom**

**na području Grada Koprivnice**

Odlukom o komunalnim djelatnostima na području Grada Koprivnice Gradsko komunalno poduzeće Komunalac d.o.o. (u daljnjem tekstu Komunalac) sa sjedištem u Mosnoj ulici 15 u Koprivnici od 1. srpnja 2017. godine je preuzelo djelatnost upravljanja i održavanja javnih parkirališta.

Nadzorom parkirališta pod naplatom na području Grada Koprivnice uočeni su najčešće nepravilnosti prilikom plaćanja parkiranja i razlozi zbog kojih parkirališna karta nije važeća, a što za posljedicu ima izdavanje Dnevne parkirališne karte. Zbog toga **molimo korisnike da obrate pažnju na to je li**:

1. Parkirališna karta kupljena/istaknuta **u roku 10 minuta** od trenutka parkiranja vozila.
2. Kupljena parkirališna **karta vidljiva** ispod prednjeg vjetrobranskog stakla i nakon izlaska iz vozila (zatamnjen dio vjetrobranskog stakla smanjuje vidljivost, karta mora biti okrenuta licem prema gore, postoji mogućnost da karta padne u unutrašnjosti vozila prilikom zatvaranja vrata ili uslijed strujanja zraka, korisnik je kartu uzeo sa sobom i sl.)
3. Istaknuta karta **valjana** (da nije od proteklog sata, dana, mjeseca)
4. Prilikom plaćanja parkiranja putem mobitela (SMS), a prije slanja poruke, **registarska oznaka točno i pravilno upisana**; bez razmaka, interpunkcija (crtica) i specijalnih znakova, potrebno je provjeriti jesu li **pravilno upisani brojevi 0 i 1** ili su zamijenjeni slovima **O i l** i obratno. Ukoliko registarska oznaka nije točno upisana parkirališna karta nije valjana.

Primjer upisa za vozilo registarske oznake KC849CF

|  |  |  |
| --- | --- | --- |
| **nepravilno** | **nepravilnost** | **pravilno** |
| 849CF | *nema oznake KC* | **KC849CF** |
| MPARKING | *umjesto reg. oznake poslan naziv usluge* |
| KC 849**-**CF | *razmak, crtica između brojeva i slova* |
| KC894CF | *zamijenjeni brojevi* |
| KC894CP | *netočna slovna oznaka* |

1. **Upisan točan broj na koji se šalje SMS poruka za određenu zonu** (u Gradu Koprivnici važeći broj za 1. zonu je **708481,** 1A zonu je **708480,** a za 2. zonu je **708482**)
2. **Plaćena karta za pravilnu zonu u kojoj je vozilo parkirano** (ukoliko je vozilo parkirano u 1. zoni ne vrijedi karta koja je kupljena za 2. zonu)
3. **Pristigla povratna obavijest o kupnji parkirališne karte** nakon plaćanja putem SMS-a (postoji mogućnost zaprimanja obavijesti mobilnog operatera da je plaćanje putem SMS-a odbijeno ili postoji mogućnost izostanka potvrde plaćanja u roku 2 minute od slanja poruke što ukazuje na to da plaćanje nije uspješno provedeno, a samim time ni parkiranje plaćeno).

**Prigovori za izdanu dnevnu parkirališnu kartu nisu opravdani ukoliko korisnik ne ispoštuje ove uvjete.**

**Parkiranje vozila na parkiralištima pod naplatom za osobe s invaliditetom koje imaju Znak pristupačnosti**

Osobe s invaliditetom **oslobođene su plaćanja parkirališta** na prostoru pod naplatom samo na posebno označenim **žutim parkirališnim mjestima**, uz obavezno vidljivo istaknut Znak pristupačnosti.

U nadzoru parkiranja uočeno je korištenje nevažećih znakova pristupačnosti (stari znak) ili raznih plavih naljepnica osoba u invalidskim kolicima koje ne oslobađaju od plaćanja parkiranja.



Korištenje žutih parkirališnih mjesta rezerviranih za vozila osoba s invaliditetom moguće je samo ukoliko se prilikom parkiranja vozilom koristi osoba na koju je izdan Znak pristupačnosti.

Vozilo osobe s invaliditetom podliježe naplati ukoliko je parkirano na parkirališnom mjestu označenom plavom bojom ili bez istaknutog važećeg znaka pristupačnosti.

**Kupnja i plaćanje parkirnališnih karti**

Parkirališne karte u Koprivnici moguće je kupiti putem parkirnih aparata, SMS-a, kioska *Tiska* te putem mobilnih aplikacija *KEKSPay, Bmove i Aircash*.

**Plaćanje parkirališne karte putem mobitela (SMS) moguće je i za vozila inozemnih registarskih oznaka.**

Mjesečne parkirališne karte za fizičke i pravne osobe, kao i povlaštene parkirališne karte kupuju se na blagajni Komunalca u Mosnoj ulici 15, u Koprivnici.

Plaćanje izdanih dnevnih parkirališnih karata može se **bez naknade** obaviti na blagajni Komunalca (Mosna ulica 15), na kioscima *Tiska* i putem mobilne aplikacije *PayDo*. Dnevne parkirališne karte mogu se platiti i u *FINI* te bankama i poštanskim uredima.

Prigovori za izdane dnevne parkirališne karte dostavljaju se pismeno u GKP Komunalac d.o.o., Mosna ulica 15, 48 000 Koprivnica ili putem elektroničke pošte [info@komunalac-kc.hr](mailto:info@komunalac-kc.hr).

Obrazac reklamacija može se preuzeti na mrežnim stranicama Komunalca (CENTAR ZA KORISNIKE, pod OBRASCI I ZAHTJEVI).

Dodatne informacije mogu se dobiti u radno vrijeme na telefon 048/251-861 ili putem elektroničke pošte [parking@komunalac-kc.hr](mailto:parking@komunalac-kc.hr) .

Komunalac d.o.o.

Koprivnica